****

ЧӐваш Республикин

САККУНӖ

**ЧӐВАШ РЕСПУБЛИКИН**

**"ЧӐВАШ РЕСПУБЛИКИНЧЕ БЮДЖЕТ ПРАВИН ХУТШӐНӐВӖСЕНЕ ЙӖРКЕЛЕССИ ҪИНЧЕН"**

**САККУННЕ УЛШӐНУСЕМ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2018 ҫулхи юпа уйӑхӗн 19-мӗшӗнче*

*йышӑннӑ*

**1 статья**

Чӑваш Республикин "Чӑваш Республикинче бюджет правин хутшӑ­нӑвӗ­сене йӗркелесси ҫинчен" 2001 ҫулхи утӑ уйӑхӗн 23-мӗшӗнчи 36 №-лӗ саккунне (Чӑваш Республикин Патшалӑх Канашӗн ведомоҫӗсем, 2001, 43 №; 2003, 54 №; 2005, 64 №; 2006, 68, 71, 72 №-сем; 2007, 74 №; 2008, 76 №; 2009, 80, 82 №-сем; 2010, 85, 87 №-сем; 2011, 89, 91 №-сем; 2012, 92 (I том), 93, 95 №-сем; Чӑваш Республикин Саккунӗсен пуххи, 2012, 11, 12 №-сем; 2013, 6, 7, 10 №-сем; 2014, 5, 11, 12 №-сем; 2015, 6, 10, 12 №-сем; 2016, 6, 10 №-сем; 2017, 2, 9 №-сем; "Республика" хаҫат, 2017, раштав уйӑхӗн
6-мӗшӗ; 2018, ака уйӑхӗн 4-мӗшӗ, авӑн уйӑхӗн 26-мӗшӗ) ҫакӑн пек улшӑнусем кӗртес:

1) 13 статьяна ҫакӑн пек ҫырса хурас:

"**13 статья. Муниципаллӑ районсен (хула округӗсен) бюджет тивӗҫ­терӗвне шайлаштарма паракан дотацисем**

1. Муниципаллӑ районсен (хула округӗсен) бюджет тивӗҫтерӗвне шайлаштарма паракан дотацисене муниципаллӑ районсен (хула округӗсен) бюджет тивӗҫтерӗвне шайлаштарас тӗллевпе Чӑваш Республикин республика бюд­жетӗнче палӑртса хураҫҫӗ.

Муниципаллӑ районсен (хула округӗсен) бюджет тивӗҫтерӗвне шайлаштарма паракан дотацисем Муниципаллӑ районсене (хула окру­гӗсене) финанс тӗлӗшӗнчен пулӑшакан респуб­лика фондне туса хураҫҫӗ.

Муниципаллӑ районсен (хула округӗсен) бюджет тивӗҫтерӗвне шайлаштарма паракан дотацисене пайласа парас, ҫав шутра муниципаллӑ районсен (хула округӗсен) бюджечӗсен тивӗҫтерӗвне шайлаштарма паракан дотацисене улӑштаракан физи­чески сӑпатсен тупӑшӗсенчен илекен налукран муниципаллӑ районсен (хула округӗсен) бюджечӗсен куҫарса памалли хушма норматива шутласа палӑртас ӗҫе ҫак Саккун ҫумне 1-мӗш хушса ҫырнинче палӑртнӑ методикӑпа килӗшӳллӗн пурнӑҫ­лаҫҫӗ.

2. Муниципаллӑ районсен (хула округӗсен) бюджет тивӗҫтерӗвне шайлаштарма паракан дотацисен калӑпӑшне Чӑваш Республикин Чӑваш Республикин черетлӗ финанс ҫулӗнчи тата планпа пӑхнӑ тапхӑрти республика бюд­жечӗ ҫинчен калакан саккунӗпе ҫирӗплетеҫҫӗ тата Чӑваш Республикин Чӑваш Республикин черетлӗ финанс ҫулӗнчи тата планпа пӑхнӑ тапхӑрти республика бюджечӗ ҫинчен калакан саккунӗпе палӑртнӑ муни­ципаллӑ районсен (хула округӗсен) бюджет тивӗҫтерӗвне шайлаштарма шутласа палӑртакан критери шайне ҫитме кирлине тӗпе хурса палӑртаҫҫӗ.

Муниципаллӑ районсен (хула округӗсен) бюджет тивӗҫтерӗвне шайлаштарма паракан дотацисен калӑпӑшне черетлӗ финанс ҫулӗ тата планпа пӑхнӑ тапхӑр валли палӑртнӑ чухне муниципаллӑ районсен (хула окру­гӗ­сен) бюджет тивӗҫтерӗвне шайлаштарма шутласа палӑртакан ҫак пунктӑн пӗрремӗш абзацӗнче кӑтартнӑ критерине Чӑваш Республикин Чӑваш Республикин черетлӗ финанс ҫулӗнчи тата планпа пӑхнӑ тапхӑрти республика бюджечӗ ҫинчен калакан саккунӗпе ҫирӗплетнӗ критери шайӗнчен пӗчӗк­рех шайра палӑртма юрамасть.

3. Муниципаллӑ районсен (хула округӗсен) бюджечӗсен тивӗҫте­рӗвне шайлаштарма паракан дотацисене, ҫак статьян 4-мӗш пунктӗнче кӑтартнӑ дотацисемсӗр пуҫне, бюджет тивӗҫтерӗвӗн шутласа палӑртакан шайӗ муни­ципаллӑ ра­йонсен (хула округӗсен) бюджечӗсен тивӗҫтерӗвне шайлаш­тарма ҫирӗп­летнӗ критери шайӗнчен иртмен муниципаллӑ районсене (хула округӗсене) уйӑрса параҫҫӗ.

Муниципаллӑ районсен (хула округӗсен) бюджет тивӗҫтерӗвӗн шутласа палӑртакан шайне пӗр ҫын пуҫне тивекен налук тупӑшӗсен кӑтартӑв­не, ҫав ту­пӑшсене муници­паллӑ районӑн (хула округӗн) бюджечӗ е муници­паллӑ райо­нӑн (хула округӗн) пӗрлештернӗ бюджечӗ экономика аталанӑвӗн тата тытӑмӗн шайне тата (е) налук базине (налук хӑватне) кура илме пултараҫҫӗ, тата халӑх тытӑмӗнчи уйрӑмлӑхсене, муниципалитет паракан пулӑшу ӗҫӗсен пӗр ҫын пуҫне тивекен хакӗ ҫине витӗм кӳрекен социаллӑ пурнӑҫпа экономика условийӗсемпе ытти объек­тивлӑ условисене тата сӑлтавсене шу­та илсе муниципаллӑ районсем (хула окру­гӗсем) тӑрӑх йӗркеленнӗ ҫавнаш­кал вӑтам кӑтартӑвӗпе шайлаштарса палӑртаҫҫӗ.

Муниципаллӑ районсен (хула округӗсен) бюджет тивӗҫтерӗвӗн шутласа палӑртакан шайне муниципалитет паракан пулӑшу ӗҫӗсен пӗр ҫын пуҫне тивекен хакӗ ҫине витӗм кӳрекен сӑлтавсемпе условисене сӑнлакан кӑтартусен тан­лаштарӑвне тивӗҫтер­мелли пӗр­лехи методикӑпа муниципаллӑ районсем (хула округӗсем) тӑ­рӑх палӑртаҫҫӗ.

Муниципаллӑ районсен (хула округӗсен) бюджет тивӗҫтерӗвӗн шутласа палӑртакан шайне палӑртнӑ чухне муниципаллӑ уйрӑм районсен (хула округӗсен) бюджечӗсен отчетлӑ тапхӑрти чӑн тупӑшӗсемпе тӑкакӗсен кӑ­тартӑвӗсемпе тата (е) прогнозлакан тупӑшӗсемпе тӑкакӗсен кӑтартӑвӗсемпе усӑ курма юрамасть.

Ҫак пунктра кӑтартнӑ дотацисен йышӗнче муниципаллӑ районсен (ху­ла округӗсен) бюджет тивӗҫтерӗвӗн шутласа палӑртакан шайне ҫирӗплетнӗ чухне шута илекен уйрӑм кӑтартусене (условисене) сӑнлакан дотацисене уйрӑммӑн кӑтартма пултараҫҫӗ. Асӑннӑ дотацисене шутласа палӑртмалли уйрӑмлӑхсене му­ниципаллӑ районсен (хула округӗсен) бюджет тивӗҫтерӗ­вӗн шайлашӑвне тивӗҫтерме дотацисем пайласа памалли методикӑпа ҫи­рӗплетеҫҫӗ. Чӑваш Республикин Чӑваш Республикин республика бюджечӗ ҫинчен калакан саккунӗпе тата (е) унпа килӗшӳллӗн йышӑннӑ Чӑваш Республикин патшалӑх влаҫӗн органӗсен нормативлӑ право акчӗсемпе асӑннӑ дотацисене куҫарса памалли тата усӑ курмалли уйрӑмлӑхсене палӑртма пултараҫҫӗ.

4. Муниципаллӑ районсен (хула округӗсен) бюджет тивӗҫтерӗвне шайлаштарма паракан дотацисен пӗр пайне муниципаллӑ районсене (хула окру­гӗсене), Раҫҫей Федерацийӗн Бюджет кодексӗн 1422 статйин 1-мӗш пунк­тӗнче кӑтартнӑ муниципаллӑ районсемсӗр (хула округӗсемсӗр) пуҫне, муниципал­лӑ районта (хула округӗнче) пурӑнакансен йышне шута илсе, пӗр ҫын пуҫне шутласа палӑртса пӗрлехи методикӑпа килӗшӳллӗн уйӑрса пама пултараҫҫӗ.

Чӑваш Республикин республика бюджетне йӗркеленӗ тата (е) ҫирӗп­летнӗ чухне муниципалитет пӗрлӗхӗсен представительлӗ органӗсемпе ки­лӗштернӗ тӑрӑх муниципаллӑ районсен (хула округӗсен) бюджет ти­вӗҫ­терӗвне шайлаштарма паракан дотацисене пӗтӗмпех е вӗсен пӗр пайне физически сӑпатсен тупӑшӗсенчен илекен налукран муниципаллӑ районсен (хула округӗсен) бюджечӗсене куҫарса памалли хушма нормативсемпе улӑш­тарма пултараҫҫӗ.

Куҫарса памалли асӑннӑ хушма норматива муниципаллӑ района (хула округне) уйӑракан дотацин шутласа палӑртакан калӑпӑшне (дотацин шутласа палӑртакан калӑпӑшӗн пайне) физически сӑпатсен тупӑшӗсенчен илекен налук тупӑшӗсен пӗрлехи методикӑпа килӗшӳллӗн прогнозлакан калӑпӑшӗ ҫине пайласа шутласа палӑртаҫҫӗ.

Физически сӑпатсен тупӑшӗсенчен илекен налукран куҫарса памалли хушма нормативсене виҫӗ ҫултан кая мар срока ҫирӗплетеҫҫӗ. Физически сӑпатсен тупӑшӗсенчен илекен налукран муниципаллӑ районсен (хула окру­гӗсен) бюджечӗсене куҫарса памалли хушма нормативсене иртсе пыракан финанс ҫулӗнче улӑштарма юрамасть.

Муниципаллӑ район (хула округӗ) физически сӑпатсен тупӑшӗсенчен илекен налукран куҫарса памалли хушма нормативсем тӑрӑх муниципаллӑ районсен (хула округӗсен) бюджет тивӗҫтерӗвне шайлаштармалли дотацин шутласа палӑртакан калӑпӑшӗнчен (дотацин шутласа палӑртакан калӑ­пӑ­шӗн пайӗнчен) ытларах илнӗ укҫа-тенкӗне Чӑваш Республикин республика бюджетне ямаҫҫӗ тата (е) бюджетсем хушшинчи трансфертсене вырӑнти бюджетсене черетлӗ хут пайласа панӑ чухне шута илмеҫҫӗ.

Муниципаллӑ районӑн (хула округӗн) бюджечӗ физически сӑпатсен тупӑшӗсенчен илекен налукран куҫарса памалли хушма нормативсем тӑрӑх муниципаллӑ районсен (хула округӗсен) бюджет тивӗҫтерӗвне шайлаштар­малли дотацин шутласа па­лӑртакан калӑпӑшӗнчен (дотацин шутласа палӑртакан калӑпӑшӗн пайӗнчен) сахалрах илнӗ укҫа-тенкӗне Чӑваш Респуб­ликин республика бюджетӗнчен тата (е) бюджетсем хушшинчи трансфертсене вырӑнти бюджетсене черетлӗ хут пайласа панӑ чухне саплаш­тармаҫҫӗ.

5. Муниципаллӑ районсен (хула округӗсен) бюджет тивӗҫтерӗвне шай­лаштарма паракан дотацисене муниципаллӑ районсем (хула округӗсем) хушшинче пайласа парас ӗҫе тата (е) вӗсене улӑштаракан физически сӑпатсен тупӑшӗсенчен илекен налукран муниципаллӑ районсен (хула округӗсен) бюджечӗсене куҫарса памалли хушма нормативсене Чӑ­ваш Республикин Чӑваш Республикин черетлӗ финанс ҫулӗнчи тата планпа пӑхнӑ тапхӑрти республика бюджечӗ ҫинчен калакан саккунӗпе ҫирӗплетеҫҫӗ.

Муниципаллӑ районсен (хула округӗсен) бюджечӗсем хушшинче пайласа паман дотацисен калӑпӑшне муниципаллӑ районсен (хула округӗсен) бюджет тивӗҫтерӗвне планпа пӑхнӑ тапхӑрта шайлаштарма планпа пӑх­нӑ тапхӑрӑн пӗрремӗш ҫулӗ валли ҫирӗплетнӗ асӑннӑ дотацисен пӗтӗ­мӗшле калӑпӑшӗн 20 процентӗнчен ытла мар виҫепе тата планпа пӑхнӑ тапхӑрӑн иккӗмӗш ҫулӗ валли ҫирӗплетнӗ асӑннӑ дотацисен пӗтӗмӗшле калӑпӑшӗн 20 процентӗнчен ытла мар виҫепе ҫирӗплетме юрать.

Муниципаллӑ районсен (хула округӗсен) бюджет тивӗҫтерӗвне шайлаштарма кашни муниципаллӑ район (хула округӗн) бюджетне черетлӗ финанс ҫулӗнче тата планпа пӑхнӑ тапхӑрӑн пӗрремӗш ҫулӗ валли уйӑрса паракан дотацин виҫи Чӑваш Республикин черетлӗ финанс ҫулӗнчи тата планпа пӑхнӑ тапхӑрти республика бюджетӗнче черетлӗ финанс ҫулӗ тата планпа пӑхнӑ тапхӑрӑн пӗрремӗш ҫулӗ тата тивӗҫлӗн иккӗмӗш ҫул валли ҫи­рӗплетнӗ дотацин виҫинчен пӗчӗкрех пулма пултараймасть, Чӑваш Республикин республика бюджечӗн тӑкакӗсене ӳстерекен тата (е) тупӑшӗсене чакаракан федераци саккунӗсемпе улшӑнусем кӗртекен тӗслӗхсемсӗр пуҫне.";

2) 16 статья хӑйӗн вӑйне ҫухатнӑ тесе йышӑнас;

3) 17 статьяна ҫакӑн пек ҫырса хурас:

"**17 статья.** **Вырӑнти бюджетсене Чӑваш Республикин республика бюджетӗнчен паракан бюджетсем хушшинчи ытти трансфертсем**

1. Чӑваш Республикин саккунӗсемпе тата Чӑ­ваш Республикин патшалӑх влаҫӗн органӗсем вӗсемпе килӗшӳллӗн йышӑннӑ ытти нормативлӑ право акчӗсемпе пӑхса хӑварнӑ тӗслӗхсенче тата йӗркепе вырӑнти бюджетсене Чӑваш Республикин республика бюджетӗнчен бюджетсем хушшинчи ытти трансфертсене, ҫав шутра дотацисем евӗр, Чӑваш Республикин республика бюджетӗнчен вырӑнти бюджетсене паракан бюджетсем хушшинчи трансфертсен (субвенцисемсӗр пуҫне) пӗтӗм калӑпӑшӗн тата (е) куҫарса памалли хушма нормативсемпе улӑштарнӑ бюджет тивӗҫтерӗвне шайлаш­тарма дотацин шутласа палӑртакан калӑпӑшӗн (дотацин шутласа палӑртакан калӑпӑшӗн пайӗн) 10 процентне яхӑн пама пултараҫҫӗ.

Федераци бюджетӗнчен Чӑваш Республикин республика бюджетне муниципалитет пӗрлӗхӗсен бюджечӗсем валли бюджетсем хушшинчи ытти трансфертсене панӑ чухне вырӑнти бюджетсене Чӑваш Республикин республика бюджетӗнчен уйӑракан бюджетсем хушшинчи асӑннӑ ытти трансфертсен сумми тӗлӗшпе ҫак статьяпа ҫирӗплетнӗ чарӑва пысӑклатма пулать.

2. Бюджетсем хушшинчи ытти трансфертсен калӑпӑшне Чӑваш Республикин Чӑваш Республикин черетлӗ финанс ҫулӗнчи тата планпа пӑхнӑ тапхӑрти республика бюджечӗ ҫинчен калакан саккунӗпе палӑртаҫҫӗ.";

4) 172 статьян 3-мӗш пункчӗн пӗрремӗш абзацӗнче "ҫак Саккунӑн
13 статйин 5-мӗш пункчӗпе" сӑмахсене "ҫак Саккун ҫумне 2-мӗш хушса ҫырнипе килӗшӳллӗн Муниципаллӑ районсен (хула округӗсен) тупӑш хӑва­чӗн прогнозне йӗркелемелли методикӑпа" сӑмахсемпе улӑштарас;

5) 173 статьян 4-мӗш пункчӗн улттӑмӗш абзацӗнче "ҫак Саккунӑн
13 статйин 4-мӗш пункчӗпе палӑртнӑ" сӑмахсене "ҫак Саккун ҫумне 2-мӗш хушса ҫырнипе килӗшӳллӗн Муниципаллӑ районсен (хула округӗсен) ту­пӑш хӑвачӗн прогнозне йӗркелемелли методикӑпа палӑртнӑ" сӑмахсемпе улӑштарас;

6) 43 статьян вӑтӑр тӑххӑрмӗш абзацне "Чӑваш Республикин республика бюд­жечӗн укҫи-тенкине илсе тӑракансене" сӑмахсем хыҫҫӑн ", ытти пайӑр счетсене" сӑмахсем хушса хурас;

7) ҫакӑн пек ҫырса 1-мӗш тата 2-мӗш хушса ҫырнисем хушса хурас:

"*Чӑваш Республикин*

*"Чӑваш Республикинче бюджет правин хутшӑнӑвӗсене йӗркелесси ҫинчен" саккунӗ ҫумне*

*1-мӗш хушса ҫырни*

**Муниципаллӑ районсен (хула округӗсен) бюджет
тивӗҫтерӗвне шайлаштарма паракан дотацисене пайламалли, ҫав шутра муниципаллӑ районсен (хула округӗсен) бюджет тивӗҫтерӗвне**

**танлаштарма паракан дотацине (дотацин пайне) улӑштаракан
физически сӑпатсен тупӑшӗсенчен илекен налукран муниципаллӑ районсен (хула округӗсен) бюджечӗсене куҫарса памалли
хушма норматива шутламалли**

**МЕТОДИКА**

Муниципаллӑ районсен (хула округӗсен) бюджет тивӗҫтерӗвне шайлаштарма паракан дотацисене пайласа парас ӗҫ ҫак тапхӑрсенчен тӑрать:

муниципаллӑ районсен (хула округӗсен) бюджет тивӗҫ­терӗвӗн шутласа палӑртакан шайне палӑртасси;

муниципаллӑ районсен (хула округӗсен) бюджет тивӗҫтерӗвне шайлаштарма паракан дотацисене шутласа палӑртасси.

**Муниципаллӑ районӑн (хула округӗн) бюджет тивӗҫтерӗвӗн**

**шутласа палӑртакан шайне палӑртасси**

1. Муниципаллӑ районӑн (хула округӗн) бюджет тивӗҫтерӗвӗн шутласа палӑртакан шайне ҫак формулӑпа палӑртаҫҫӗ:

БОj = ИНПj / ИБРj, ӑҫта:

БОj – j-кирек хӑш муниципаллӑ районӑн (хула округӗн) бюджет тивӗҫ­терӗвӗн шутласа палӑртакан шайӗ;

ИНПj – j-кирек хӑш муниципаллӑ районӑн (хула округӗн) налук хӑвачӗн индексӗ;

ИБРj – j-кирек хӑш муниципаллӑ районӑн (хула округӗн) бюджет тӑка­кӗсен индексӗ.

2. Муниципаллӑ районӑн (хула округӗн) налук хӑвачӗн индексӗ – му­ниципаллӑ районӑн (хула округӗн) налук хӑвачӗн пӗр ҫын пуҫне тивекен (муниципаллӑ районсен (хула округӗсен) вӑтам кӑтартӑвӗпе танлаштарса) танлаштаруллӑ хакӗ, ӑна муниципаллӑ районӑн (хула округӗн) экономика аталанӑвӗн тата тытӑмӗн шайне тата (е) налук базине (налук хӑватне) шута илсе палӑртаҫҫӗ.

Налук хӑвачӗн индексӗпе муниципаллӑ районсен (хула округӗсен) бюджет тивӗҫтерӗвӗн шутласа палӑртакан шайӗсене танлаштарма усӑ кураҫҫӗ тата вӑл муниципаллӑ районӑн (хула округӗн) налук тупӑшӗсен пӗр ҫын пуҫне шутласа е абсолютлӑ виҫепе палӑртакан прогноз хаклавӗ шутланмасть.

Муниципаллӑ районӑн (хула округӗн) налук хӑвачӗн индексне ҫак формулӑпа шутласа кӑлараҫҫӗ:

ИНПj = ((НПj – Сот) / Нj) / ((НП / Н), ӑҫта:

ИНПj – j-кирек хӑш муниципаллӑ районӑн (хула округӗн) налук хӑвачӗн индексӗ;

НПj – j-кирек хӑш муниципаллӑ районӑн (хула округӗн) налук хӑвачӗ;

Сот – "хирӗҫле трансферт" – Чӑваш Республикин "Чӑваш Республикин­че бюджет правин хутшӑнӑвӗсене йӗркелесси ҫинчен" саккунӗн 172 статйипе килӗшӳллӗн муниципаллӑ районӑн (хула округӗн) бюджетӗнчен Чӑваш Республикин республика бюджетне куҫарса паракан субсидисем;

Нj – j-кирек хӑш муниципаллӑ районти (хула округӗнчи) халӑх йышӗ;

НП – муниципаллӑ мӗнпур районсен (хула округӗсен) пӗтӗмӗшле на­лук хӑвачӗ;

Н – Чӑваш Республикинче пурӑнакансен шучӗ.

2.1. Муниципаллӑ районӑн (хула округӗн) налук хӑватне налук тупӑ­шӗсен уйрӑм тӗсӗсем тӗлӗшпе муниципаллӑ районӑн (хула округӗн) экономика аталанӑвӗн шайӗн (налук хумалли базӑн) кӑтартӑвӗсене, муниципаллӑ мӗнпур районӑн тата хула округӗн территорийӗнчен Чӑваш Республикин пӗрлештернӗ бюджетне асӑннӑ налук тупӑшӗ пырса кӗмелли прогноза, ҫавӑн пекех асӑннӑ налукран вырӑнти бюджетсене куҫарса памалли нормативсене шута илсе налук тупӑшӗсен репрезентативлӑ системи тӑрӑх шутласа палӑр­таҫҫӗ.

Налук тупӑшӗ­сен репрезентативлӑ системин тытӑмне муниципаллӑ районсен (хула округӗсен) бюджечӗсене куҫарса паракан тӗп налуксем кӗреҫҫӗ тата вӑл бюд­жетсем хушшинче йӗркелесе пырас ӗҫ шайӗнче укҫа-тенкӗ валеҫсе панӑ чухне шута илекен тупӑш майӗсене палӑртать. Репрезентативлӑ системӑна кӗмен налук тупӑшӗсене муниципаллӑ районсен (хула округӗсен) бюджет тивӗҫ­терӗвне шутласа палӑртнӑ чухне шута илмеҫҫӗ.

Муниципаллӑ районӑн (хула округӗн) налук хӑватне шутласа палӑртма кирлӗ налук тупӑшӗсен репрезентативлӑ системин тытӑмне 1-мӗш таблицӑра илсе кӑтартнӑ.

1-мӗш таблица

**Муниципаллӑ районӑн (хула округӗн) налук хӑватне шутласа**

**палӑртма кирлӗ налук тупӑшӗсен репрезентативлӑ системин тытӑмӗ**

|  |  |  |
| --- | --- | --- |
| Налук ячӗ | Налук базине хак паракан кӑтарту | Информаци ҫӑлкуҫӗ |

| 1 | 2 | 3 |
| --- | --- | --- |
| Физически сӑпатсен тупӑшӗн­чен илекен налук | ӗҫ тӳлевӗн фончӗ | Федерацин патшалӑх ста­тистика службин Чӑваш Республикинчи территори органӗ |
| Ӗҫ-хӗлӗн уйрӑм тӗсӗсем валли шут­ласа палӑртнӑ пӗрлехи на­лук | предприниматель ӗҫӗ-хӗлӗ енӗпе илекен тӗп тупӑш­сем | Федераци налук службин Чӑваш Республикин­чи уп­равленийӗ  |
| Раҫҫей Федерацийӗн терри­то­рийӗнче туса кӑларакан автомобиль бензинӗ тата чӗр тавар вырӑнне усӑ куракан бензин, дизель топливи, дизель тата (е) карбюратор (инжектор) двигателӗсен мотор ҫӑвӗ валли илекен акцизсем | Раҫҫей Федерацийӗн терри­торийӗнче туса кӑлара­кан автомобиль бензинӗ тата чӗр тавар вырӑнне усӑ куракан бензин, дизель топ­ливи, дизель тата (е) карбюратор (ин­жектор) двигателӗсен мотор ҫӑвӗ вал­ли илекен акцизсенчен илекен укҫа-тенкӗ калӑ­пӑ­шӗ | Чӑваш Республикин Фи­нанс министерстви  |
| Патшалӑх пошлини | юридически пӗлтерӗшлӗ ӗҫ­сем тунӑшӑн илекен пат­ша­лӑх пошлинин калӑ­пӑшӗ | Чӑваш Республикин Фи­нанс министерстви |

2.2. Муниципаллӑ районӑн (хула округӗн) налук хӑватне репрезентатив­лӑ налук тупӑшӗсем тӑрӑх илекен налук хӑвачӗсен сумми пек ҫак формулӑпа шутласа палӑртаҫҫӗ:

НПj = SUMНПij, ӑҫта:

НПj – j-кирек хӑш муниципаллӑ районӑн (хула округӗн) налук хӑвачӗ;

SUMНПij – j-кирек хӑш муниципаллӑ район (хула округӗ) тӑрӑх репре­зентативлӑ налук тупӑшӗсем тӗлӗшпе илекен налук хӑвачӗсен сумми.

2.3. Муниципаллӑ кашни район (хула округӗ) тӑрӑх тата ре­презен­тативлӑ налук тупӑшӗсен кашни тӗсӗ тӑрӑх налук хӑватне налук тӗсӗ енӗпе йӗркеленнӗ налук базине репрезентативлӑ вӑтам налук ставки ҫине тата муни­ципаллӑ районсен (хула округӗсен) бюджечӗсене куҫарса памалли норматив ҫине хутласа ҫак формулӑпа шутласа палӑртаҫҫӗ:

НПij = НБij × СРСi × Нормi, ӑҫта:

НПij – j-кирек хӑш муниципаллӑ район (хула округӗ) тӑрӑх репрезен­тативлӑ налукӑн i-кирек хӑш тӗсӗ енӗпе налук хӑвачӗ;

НБij – j-кирек хӑш муниципаллӑ район (хула округӗ) тӑрӑх репре-зентативлӑ налукӑн i-кирек хӑш тӗсӗ енӗпе йӗркеленнӗ налук бази;

СРСi – i-кирек хӑш налук тӗлӗшпе репрезентативлӑ вӑтам налук ставки;

Нормi – репрезентативлӑ налукӑн i-кирек хӑш тӗсӗнчен j-кирек хӑш муни­ципаллӑ районӑн (хула округӗ) бюджетне куҫарса памалли норматив.

2.4. Репрезентативлӑ налукӑн вӑтам ставкине налукран кӗрекен укҫа-тенкӗ хаклавне асӑннӑ налукӑн налук бази ҫине пайласа ҫак формулӑпа шутласа палӑртаҫҫӗ:

СРСi = ПДi / НБi, ӑҫта:

СРСi – i-кирек хӑш налук тӗлӗшпе репрезентативлӑ вӑтам налук ставки;

ПДi – планпа пӑхнӑ ҫулта Чӑваш Республикин республика бюджетне i-кирек хӑш налук тӑрӑх кӗрекен укҫа-тенкӗн хаклавӗ;

НБi – юлашки отчетлӑ ҫулта Чӑваш Республикинчи i-кирек хӑш на­лук тӑрӑх йӗркеленнӗ пӗтӗмӗшле налук бази.

Репрезентативлӑ налуксен кирек хӑш тӗсӗ енӗпе илекен тупӑшсене Муниципаллӑ районсен (хула округӗсен) тупӑш хӑвачӗн прогнозне йӗркелемелли методикӑпа килӗшӳллӗн Чӑваш Республикин "Чӑваш Республикинче бюджет правин хутшӑнӑвӗсене йӗркелесси ҫинчен" саккунӗ ҫумне
2-мӗш хушса ҫырнипе килӗшӳллӗн хаклаҫҫӗ.

3. Муниципалитет пӗрлӗхӗн бюджет тӑкакӗсен индексӗ – муниципаллӑ районӑн (хула округӗн) бюджечӗн муниципалитетӑн пулӑшу ӗҫӗсене панӑ чух­не пӗр ҫын пуҫне тивекен тӑкакӗсен (муниципаллӑ районсем (хула округӗсем) тӑрӑх йӗркеленнӗ вӑтам шайпа пӑхса) танлаштаруллӑ хаклавӗ, ӑна муниципа­литетӑн пулӑшу ӗҫӗсене парас ӗҫ хакӗ ҫине витӗм кӳрекен объективлӑ сӑлтавсем­пе условисене шута илсе палӑртаҫҫӗ.

3.1. Муниципаллӑ районӑн (хула округӗн) бюджет тӑкакӗсен индексне ҫак формулӑпа шутласа палӑртаҫҫӗ:

ИБРj = SUM (аi × ИБРij), ӑҫта:

ИБРj – муниципалитет пӗрлӗхӗн бюджет тӑкакӗсен индексӗ;

аi – тӑкак тивӗҫӗсен репрезентативлӑ системи йышӗнчи 2-мӗш таблицӑпа ки­лӗшӳллӗн палӑртнӑ тӑкаксен i-кирек хӑш тӗсӗн пайӗ;

ИБРij – тӑкак тивӗҫӗсен репрезентативлӑ системи йышӗнчи тӑкаксен i-кирек хӑш тӗсӗ тӑрӑх j-кирек хӑш муниципаллӑ районӑн (хула округӗн) бюджет тӑкакӗсен ин­дексӗ.

3.2. Тӑкак тивӗҫӗсен репрезентативлӑ системи йышне кӗрекен тӑкак тивӗҫӗсен уйрӑм тӗсӗ тӑрӑх муниципаллӑ районӑн (хула округӗн) бюджет тӑкакӗсен ин­дексне ҫак фор­мулӑпа шутласа палӑртаҫҫӗ:

ИБРij = ((Пij × К1ij ×…× Кnij) / SUMj(Пij × К1ij ×…× Кnij)) / (Нj / Н), ӑҫта:

ИБРij – тӑкак тивӗҫӗсен репрезентативлӑ системи йышне кӗрекен тӑкаксен i-кирек хӑш тӗсӗ тӑрӑх j-кирек хӑш муниципаллӑ районӑн (хула округӗн) бюджет тӑка­кӗсен индексӗ;

Пij – j-кирек хӑш муни­ципаллӑ районӑн (хула округӗн) тӑкак тивӗҫӗ­сен репрезентативлӑ системи йышне кӗрекен тӑкаксен i-кирек хӑш тӗсӗ тӗлӗш­пе му­ниципалитет паракан пулӑшу ӗҫӗсемпе усӑ куракансен шучӗ, 2-мӗш таблицӑпа килӗ­шӳллӗн;

К1ij... Кnij – муниципалитет паракан пулӑшу ӗҫӗсен хакӗн хаклану коэф­фициенчӗсем, вӗсем j-кирек хӑш муни­ципаллӑ районӑн (хула округӗн) тӑкак тивӗҫӗсен репрезентативлӑ системи йышне кӗрекен тӑкаксен i-кирек хӑш тӗсӗ тӗлӗшпе муниципалитет пулӑшу ӗҫӗсем памалли хак ҫине витӗм кӳрекен сӑл­тавсене палӑртаҫҫӗ, j-кирек хӑш муни­ципаллӑ районта (хула округӗнче) муниципалитет паракан пулӑшу ӗҫӗсемпе усӑ куракан пӗр ҫын пуҫне шутласа;

Нj – j-кирек хӑш муниципаллӑ районта (хула округӗнче) пурӑнакансен шучӗ;

Н – Чӑваш Республикинче пурӑнакансен шучӗ.

3.3. Шутласа палӑртнӑ чухне ҫак хаклану коэффициенчӗсемпе усӑ ку­раҫҫӗ:

1) масштаб коэффициенчӗпе, ӑна ҫак формулӑпа шутласа па­лӑр­таҫҫӗ:

Кмj = (0,6 + 0,4 × Hср) / Нj, ӑҫта:

Кмj – j-кирек хӑш муниципаллӑ районти (хула округӗнчи) масштаб коэф­фициенчӗ;

Нср – Чӑваш Республикин муниципаллӑ районӗсенче (хула округӗ­сенче) пурӑнакансен вӑтам шучӗ;

Нj – j-кирек хӑш муниципаллӑ районта (хула округӗнче) пурӑнакансен шучӗ;

2) муниципалитет учрежденийӗсене коммуналлӑ пулӑшу ӗҫӗсем па­малли хакӑн коэффициенчӗпе, ӑна ҫак формулӑпа шутласа палӑртаҫҫӗ:

Ккуj = 1 + УВкуj, ӑҫта:

Ккуj – j-кирек хӑш муниципаллӑ районта (хула округӗнче) муниципалитет учрежденийӗсене коммуналлӑ пулӑшу ӗҫӗсем памалли хакӑн коэффициенчӗ;

УВкуj – j-кирек хӑш муниципаллӑ районӑн (хула округӗн) бюджечӗн тӑкакӗсен пӗтӗмӗшле калӑпӑшӗнчи муниципалитет учрежденийӗсен комму­нал­лӑ пулӑшу ӗҫӗсем валли каякан тӑкакӗсен танлаштаруллӑ виҫи;

3) урӑх вырӑна куҫарнӑ чухнехи сапаланчӑклӑх коэффициенчӗпе, ӑна ҫак формулӑпа шутласа палӑртаҫҫӗ:

Кдиспj = (1 + УВНj) / (1 + УВН), ӑҫта:

Кдиспj– j-кирек хӑш муниципаллӑ районӑн (хула округӗн) урӑх вы­рӑна куҫарнӑ чухнехи сапаланчӑклӑх коэффициенчӗ;

УВНj – j-кирек хӑш муниципаллӑ районти (хула округӗнчи) пурӑнакансен шучӗ 500 ҫынран сахалрах вырӑнта пурӑнакансен танлаштаруллӑ виҫи;

УВН – муниципаллӑ мӗнпур районсенче (хула округӗсенче) пурӑнакансен шучӗ 500 ҫынран сахалрах вырӑнта пурӑнакансен танлаштаруллӑ виҫи;

4) урбанизаци шайӗн коэффициенчӗпе, ӑна ҫак формулӑпа шутласа палӑртаҫҫӗ:

Курбj = 1 + УВГj, ӑҫта:

Курбj – j-кирек хӑш муниципаллӑ районӑн (хула округӗн) урбанизаци шайӗн коэффициенчӗ;

УВГj – Чӑваш Республикинчи хула халӑхӗн пӗтӗмӗшле йышӗнчи
j-кирек хӑш муниципаллӑ районта (хула округӗнче) пурӑнакан хула халӑ­хӗн тан­лаштаруллӑ виҫи;

5) тирпей-илем кӗртес ӗҫ коэффициенчӗпе, ӑна ҫак формулӑпа шутласа палӑртаҫҫӗ:

, ӑҫта:

Кблагj – j-кирек хӑш хула округӗн тирпей-илем кӗртес ӗҫ коэффициенчӗ;

Пj – j-кирек хӑш хула округӗн лаптӑкӗ;

Чj – j-кирек хӑш хула округӗнче пурӑнакансен шучӗ;

П – Чӑваш Республикинчи хула округӗсен лаптӑкӗ;

Ч – Чӑваш Республикинчи хула округӗсенче пурӑнакансен шучӗ.

2-мӗш таблица

**Муниципаллӑ районсен (хула округӗсен) тӑкак тивӗҫӗсен**

**репрезентативлӑ системин тытӑмне тата бюджет тӑкакӗсен индексне**

**шутласа палӑртмалли кӑтартусене палӑртакан вырӑн**

**пӗлтерӗшлӗ ыйтусем**

|  |  |  |  |
| --- | --- | --- | --- |
| Вырӑн пӗлтерӗшлӗ ыйтусем | Бюджет укҫи-тенкипе паракан пулӑшу ӗҫӗ­семпе усӑ куракансене сӑнлакан кӑтарту | Усӑ куракан хак­лану коэф­фи­циенчӗ | Тӑкак тӗсӗсен пайӗ |

| 1 | 2 | 3 | 4 |
| --- | --- | --- | --- |
| Муниципаллӑ районсен (хула ок­ругӗсен) вырӑнти хӑй тытӑмлӑх органӗсене тытса тӑма каякан тӑкак­сем валли укҫа-тенкӗ уйӑрасси | муниципаллӑ ра­йонсенче (хула ок­ругӗсенче) пу­рӑнакансен шучӗ | масштаб коэффициенчӗ | а1 |
| Муниципалитет вӗренӳ организа­цийӗсенче пӗтӗмӗшле пӗлӳ памалли тӗп программӑсем тӑрӑх шкул­чченхи пӗлӗве пурте тата тӳ­левсӗр илме пултарассине йӗркелесси (федерацин патшалӑх вӗренӳ стан­дарчӗсемпе килӗшӳллӗн пӗтӗмӗ-шле пӗлӳ памалли тӗп програм­мӑсене пурнӑҫлассине укҫа-тен­кӗпе тивӗҫтермелли полномочи­сем­сӗр пуҫне), ачасене пӑхса тата асӑрхаса тӑма условисем туса парасси | 1–6 ҫулхи ачасем | урӑх вырӑна куҫар­нӑ чухнехи сапаланчӑклӑх коэффи­циенчӗмуниципалитет уч­режденийӗсене ком­муналлӑ пу­лӑ­шу ӗҫӗсем памал­ли ха­кӑн коэффици­енчӗурбанизаци шайӗн коэффициенчӗ  | а2 |
| Муниципалитет вӗренӳ организа­цийӗсенче пӗтӗмӗшле пӗлӳ па­малли тӗп программӑсем тӑрӑх пӗтӗмӗшле пуҫламӑш, пӗтӗмӗшле тӗп, пӗтӗмӗшле вӑтам пӗлӳ пурте тата тӳлевсӗр илме пултарассине йӗркелесси (федерацин патшалӑх вӗренӳ стан­дарчӗсемпе килӗ­шӳл­лӗн пӗтӗмӗшле пӗлӳ памалли тӗп программӑсене пурнӑҫлассине ук­ҫа-тенкӗпе тивӗҫтермелли полно­мочисемсӗр пуҫне), муниципалитет вӗренӳ организацийӗсенче ача­сене хушма пӗлӳ парассине йӗркелесси (ачасене хушма пӗлӳ парас ӗҫе укҫа-тенкӗпе Раҫҫей Фе­дерацийӗн субъекчӗн патшалӑх влаҫӗн органӗсем тивӗҫтернисӗр пуҫ­не), ачасене пӑхса тата асӑр-хаса тӑма условисем туса парасси, ачасене муниципалитетӑн вӗренӳ организацийӗсенче тытса тӑрасси, ҫавӑн пекех каникул вӑхӑтӗнче ача­сен ка­нӑвне йӗрке­лемелли ӗҫсене пурнӑҫлассине хӑйсен полно­мочийӗсен шайӗнче тивӗҫте­ресси, ачасен пурнӑҫӗпе сывлӑ­хӗн хӑрушсӑрлӑхне тивӗҫ­терес енӗпе пурнӑҫламалли ӗҫсене кӗрт­се | 7–17 ҫулхиачасем | урӑх вырӑна ку­ҫар­нӑ чухнехи сапаланчӑклӑх коэф­фи­циенчӗ муниципалитет уч­режденийӗсене ком­муналлӑ пу­лӑ­шу ӗҫӗсем па­мал­ли хакӑн коэф­фи­ци­енчӗ урбанизаци шайӗн коэффициенчӗ  | а3 |
| Муниципаллӑ район тытӑмне кӗ­рекен поселенисене канӑва йӗркелемелли пулӑшу ӗҫӗсем­пе тата культура организацийӗсем паракан пулӑшу ӗҫӗсемпе тивӗҫ­тер­мелли майсем туса хурасси;хула округӗсенче пурӑнакан­сене канӑва йӗркелемелли пулӑшу ӗҫӗ­семпе тата культура организа­ци­йӗсем паракан пулӑ­шу ӗҫӗсемпе тивӗҫтермелли майсем туса хура­с­си | муниципаллӑ ра­йонсенче (хула ок­ругӗсенче) пу­рӑнакансен шучӗ | урӑх вырӑна куҫар­нӑ чухнехи сапалан­чӑклӑх коэффи­циенчӗ муниципалитет уч­режденийӗсене ком­муналлӑ пу­лӑ­шу ӗҫӗсем памалли хакӑн коэффициен­чӗ | а4 |
| Халӑх пурӑнакан вырӑнсен чик­кисен тулашӗнчи муниципаллӑ район чиккисенче вырӑн пӗлте­рӗшлӗ автомобиль ҫулӗсем тӗлӗш­пе пурнӑҫ­лакан ҫул-йӗр ӗҫ-хӗлӗ, халӑх пурӑнакан вырӑнсен чик­ки­сен тулашӗнчи муни­ципаллӑ район чиккисенче вырӑн пӗлтерӗшлӗ автомобиль ҫулӗсем сых­ланса тӑни­не муниципалитет енчен тӗ­рӗслесе тӑрасси тата вӗсем ҫинчи ҫул ҫӳрев хӑрушсӑрлӑхне тивӗҫ­те­ресси;хула округӗн чиккисенче вы­рӑн пӗлтерӗшлӗ автомобиль ҫулӗсем тӗлӗшпе пурнӑҫ­лакан ҫул-йӗр ӗҫ-хӗлӗ, парковкӑсем (парковка вырӑ­нӗсем) тӑвас­сине тата вӗсене ӗҫ­леттерессине кӗртсе, хула окру­гӗн чиккисенче вырӑн пӗлтерӗш­лӗ автомобиль ҫулӗсем сыхланса тӑ­ни­не муниципалитет енчен тӗрӗс­лесе тӑрасси | муниципаллӑ ра­йонсенче (хула ок­ругӗсенче) пу­рӑнакансен шучӗ | урбанизаци шайӗн коэффициенчӗ  | а5 |
| Хула округӗн территорине тир­пей-илем кӗртмелли правилӑсене ҫирӗплетесси, вӗсене пӑхӑнса пы­нине тӗрӗслесе тӑрасси, хула ок­ругӗн территорине асӑннӑ правилӑсемпе килӗшӳллӗн тирпей-ил­ем кӗр­тесси | хула ок­ругӗсен­че пурӑнакансен шу­чӗ | тирпей-илем кӗр­тес ӗҫ коэффици­енчӗ | а6 |
| Муниципаллӑ районсен (хула ок­ругӗсен) вырӑн пӗлтерӗшлӗ ытти ыйтӑвӗсем | муниципаллӑ ра­йонсенче (хула ок­ругӗсенче) пу­рӑнакансен шучӗ | урбанизаци шайӗн коэффициенчӗ  | а7 |

Бюджет тӑкакӗсен индексӗн шутласа палӑртнӑ паллисем муниципаллӑ районсен (хула округӗсен) бюджечӗсен тӑкакӗсене палӑртакан планла­малли е сӗнӳллӗ кӑтартусем шутланмаҫҫӗ тата вӗсемпе бюджетсем хуш­шинче йӗркелесе пырас ӗҫе пурнӑҫлас тӗллевпе муниципаллӑ районсен (хула округӗсен) бюджет тивӗҫтерӗвӗн шутласа палӑртакан шайне шутласа кӑларма кӑна усӑ кураҫҫӗ.

**Муниципаллӑ районсен (хула округӗсен) бюджет тивӗҫтерӗвне**

**шайлаштарма паракан дотацисене шутласа палӑртасси**

1. Муниципаллӑ районсен (хула округӗсен) бюджет тивӗҫтерӗв­не шайлаштарма паракан дотацисене шутласа палӑртас ӗҫе икӗ тапхӑрпа тӑваҫҫӗ.

Пӗрремӗш тапхӑрта налук хӑвачӗн индексне тата бюджет тӑкакӗсен индексне шута илсе муниципаллӑ районсен (хула округӗсен) бюджет ти­вӗҫтерӗвне шайлаштарма яракан укҫа-тенкӗн пӗтӗмӗшле калӑпӑшне пайласа параҫҫӗ.

Муниципаллӑ районсен (хула округӗсен) бюджет тивӗҫтерӗв­не шай­лаштарма яракан укҫа-тенкӗн пӗтӗмӗшле калӑпӑшне Чӑваш Республикин Чӑваш Республикин черетлӗ финанс ҫулӗнчи тата планпа пӑхнӑ тап­хӑрти республика бюджечӗ ҫинчен калакан саккунӗпе ҫирӗплетнӗ муни­ципаллӑ районсен (хула округӗсен) бюджет тивӗҫтерӗвне шайлаштармалли шутласа палӑртакан критери шайне ҫитме кирлине шута илсе палӑртаҫҫӗ.

Муниципаллӑ районсен (хула округӗсен) бюджет тивӗҫтерӗв­не шай­лаштарма паракан дотацине пӗрремӗш тапхӑрта шутласа палӑртас ӗҫе вӗсен бюджет тивӗҫтерӗвӗн шутласа палӑртакан шайӗ муни­ципаллӑ районӑн (хула округӗн) бюджет тивӗҫтерӗвне шайлаштармалли шутласа па­лӑртакан критери евӗр ҫирӗплетнӗ шайран иртмен муниципаллӑ районсем (хула округӗсем) тӑрӑх туса ирттереҫҫӗ.

Муниципаллӑ районсен (хула округӗсен) бюджет тивӗҫтерӗв­не шай­лаштарма паракан дотацин виҫине ҫак формулӑпа шутласа па­лӑр­таҫҫӗ:

Дj = Ф × Оj / SUM Оj, ӑҫта:

Дj – j-кирек хӑш муниципаллӑ района (хула округне) паракан дотаци виҫи;

Ф – муниципаллӑ районсен (хула округӗсен) бюджет тивӗҫтерӗвне шайлаштарма яракан укҫа-тенкӗн пӗтӗмӗшле калӑпӑшӗ;

Оj – j-кирек хӑш муниципаллӑ районӑн (хула округӗн) бюджет тивӗҫтерӗвӗн шутласа палӑртакан шайне j-кирек хӑш муниципаллӑ районӑн (хула округӗн) тӑкак тивӗҫӗсен планпа пӑхнӑ ҫулталӑкри вӑтам шайӗпе тӳр килекен бюджет тивӗҫтерӗвӗн шутласа палӑртакан шайне ҫитерме кирлӗ укҫа-тенкӗ калӑпӑшӗ;

SUM Оj – муниципаллӑ районсен (хула округӗсен) бюджет тивӗҫ­те­рӗ­вӗн шутласа палӑртакан шайне муниципаллӑ районсен (хула ок­ругӗсен) тӑкак тивӗҫӗсен планпа пӑхнӑ ҫул­талӑкри вӑтам шайне тӳр килекен бюджет тивӗҫтерӗвӗн шутласа палӑр­такан шайне ҫитерме кирлӗ укҫа-тенкӗн пӗтӗ­мӗшле калӑ­пӑшӗ.

Муниципаллӑ районӑн (хула округӗн) бюджет тивӗҫтерӗвӗн шутласа палӑртакан шайне муниципаллӑ районсен (хула ок­ругӗсен) тӑкак ти­вӗҫӗсен планпа пӑхнӑ ҫул­талӑкри вӑтам шайӗпе тӳр килекен бюджет тивӗҫтерӗвӗн шутласа палӑр­такан шайне ҫитерме кирлӗ укҫа-тенкӗ калӑ­пӑшне ҫак формулӑпа шутласа палӑртаҫҫӗ:

, ӑҫта:

НД – муниципаллӑ районсен (хула округӗсен) планпа пӑхнӑ ҫул­талӑкра налуксенчен кӗрекен тата налукран кӗмен тупӑшсен прогнозӗ;

Н – Чӑваш Республикинче пурӑнакансен шучӗ;

БО – муни­ципаллӑ районсен (хула округӗсен) бюджет тивӗҫтерӗвне шайлаштармалли шутласа палӑртакан критери;

БОj – j-кирек хӑш муниципаллӑ районӑн (хула округӗн) шутласа палӑртакан бюджет тивӗҫтерӗвӗ;

ИБРj – j-кирек хӑш муниципаллӑ районӑн (хула округӗн) бюджет тӑкакӗсен индексӗ;

Нj – j-кирек хӑш муниципаллӑ районта (хула округӗнче) пурӑнакансен шучӗ;

Муниципаллӑ районсен (хула округӗсен) бюджет тивӗҫтерӗвне шайлаштармалли шутласа палӑртакан критерине ҫак формулӑпа шутласа палӑр­таҫҫӗ:

БО = SUM БОj / N × k, ӑҫта:

БОj – муниципаллӑ районсен (хула округӗсен) черетлӗ финанс ҫулӗнчи тата планпа пӑхнӑ тапхӑрти шутласа палӑртакан бюджет тивӗҫтерӗвӗ;

N – Чӑваш Республикинчи муниципаллӑ районсен (хула округӗсен) шучӗ;

k – кашни финанс ҫулӗ валли ҫирӗплетекен муниципаллӑ районсен (хула округӗсен) бюджет тивӗҫтерӗвне шайлаштармалли шутласа палӑртакан критерине индексацилемелли коэффициент.

Муниципаллӑ районсен (хула округӗсен) бюджет тивӗҫтерӗвне шай­лаштарма паракан дотацисен калӑпӑшне черетлӗ финанс ҫулӗ тата план­па пӑхнӑ тапхӑр валли палӑртнӑ чухне муниципаллӑ районсен (хула окру­гӗ­сен) бюджет тивӗҫтерӗвне шайлаштармалли шутласа палӑртакан критерине Чӑ­ваш Рес­публикин Чӑваш Республикин черетлӗ финанс ҫулӗнчи тата планпа пӑхнӑ тапхӑрти республика бюджечӗ ҫинчен калакан саккунӗ­пе ҫирӗплетнӗ критери шайӗнчен пӗчӗкрех шайра палӑртма юрамасть.

2. Иккӗмӗш тапхӑрта муниципаллӑ районсен (хула округӗсен) бюджет ти­вӗҫтерӗвне шайлаштарма паракан дотацисене j-кирек хӑш муниципаллӑ района (хула округне) расчетлӑ ҫулталӑкра паракан дотацисен калӑ­пӑшне Чӑваш Рес­пуб­ликин Чӑваш Республикин республика бюджечӗ ҫинчен калакан саккунӗпе планпа пӑхнӑ тапхӑрӑн пӗрремӗш ҫулӗ валли тата планпа пӑхнӑ тапхӑрӑн иккӗмӗш ҫулӗ валли ҫирӗплетнӗ шая ҫитермеллине шута илсе шутласа палӑртаҫҫӗ.

Енчен те j-кирек хӑш муниципаллӑ района (хула округне) черетлӗ финанс ҫулӗ е планпа пӑхнӑ тапхӑрӑн пӗрремӗш ҫулӗ (Дj) валли муниципаллӑ районсен (хула округӗсен) бюджет ти­вӗҫтерӗвне шайлаштарма паракан дотацисен калӑ­пӑшӗ Чӑваш Республикин республика бюджетӗнче черетлӗ финанс ҫулӗ тата планпа пӑхнӑ тапхӑр валли тивӗҫлӗн планпа пӑхнӑ тап­хӑ­рӑн пӗрремӗш ҫулӗ е планпа пӑхнӑ тапхӑрӑн иккӗмӗш ҫулӗ валли палӑртнӑ дотацисен калӑ­пӑшӗнчен пӗчӗкрех пулса тухсан (ДПj), j-кирек хӑш муници­паллӑ района (хула округне) черетлӗ финанс ҫулӗ е планпа пӑхнӑ тап­хӑрӑн пӗрремӗш ҫулӗ валли муниципаллӑ районсен (хула округӗсен) бюджет тивӗҫтерӗвне шайлаштарма паракан дотацисен калӑпӑшне Чӑваш Республикин республика бюджетӗнче че­ретлӗ финанс ҫулӗ тата планпа пӑхнӑ тапхӑр валли планпа пӑхнӑ тапхӑрӑн пӗр­ремӗш ҫулӗ е планпа пӑхнӑ тап­хӑ­рӑн иккӗмӗш ҫулӗ валли ҫирӗплетнӗ дотацисен калӑ­пӑшӗпе пӗр тан ҫирӗп­летеҫҫӗ.

Черетлӗ финанс ҫулӗ тата планпа пӑхнӑ тапхӑрӑн кашни ҫулӗ валли паракан дотацине ҫак формулӑпа шутласа палӑртаҫҫӗ:

Д j1 = (ДПj – Д j), ӑҫта:

Дj1 – j-кирек хӑш муниципаллӑ района (хула округне) бюджет тивӗҫ­терӗвне шайлаштарма паракан дотацин калӑпӑшӗ.

3. Чӑваш Республикин республика бюджетӗнчен муниципаллӑ ра­йонсен (хула округӗсен) бюджет ти­вӗҫтерӗвне шайлаштарма паракан дотацисен пӗтӗ­мӗшле калӑпӑшне ҫак формулӑпа шутласа палӑртаҫҫӗ:

ФФПj = Дj + Дj1, ӑҫта:

ФФПj – муниципаллӑ районсен (хула округӗсен) бюджет тивӗҫтерӗвне шайлаштарма Чӑваш Республикин республика бюджетӗнчен паракан дотацисен пӗтӗмӗшле калӑпӑшӗ;

Дj – муниципаллӑ районсен (хула округӗсен) бюджет ти­вӗҫтерӗвне шайлаштарма j-кирек хӑш муниципаллӑ района (хула округне) Чӑваш Республикин республика бюджетӗнчен паракан дотаци;

Дj1 – бюджет ти­вӗҫтерӗвне шайлаштарма j-кирек хӑш муниципаллӑ района (хула округне) паракан дотаци калӑпӑшӗ.

Дотацисен пӗтӗмӗшле калӑпӑшне муниципаллӑ районӑн (хула окру­гӗн) бюджет тивӗҫтерӗвӗн шутласа палӑртакан чи пӗчӗк шайне ҫитме кирлине шута илсе палӑртаҫҫӗ.

4. Чӑваш Республикин черетлӗ финанс ҫулӗнчи тата планпа пӑхнӑ тап­хӑрти республика бюджетне туса хатӗрленӗ тата йышӑннӑ чухне муници­пал­лӑ районсен (хула округӗсен) бюджет тивӗҫтерӗвне шайлаштарма паракан дотацисене пӗтӗмпех е вӗсен пӗр пайне физически сӑпатсен тупӑ­шӗсенчен илекен налукран куҫарса памалли хушма нормативсемпе улӑштарма пултараҫҫӗ.

Физически сӑпатсен тупӑшӗсенчен илекен налукран куҫарса памалли хушма нормативсемпе улӑштаракан укҫа-тенкӗ калӑпӑшне ҫак формулӑпа шутласа палӑртаҫҫӗ:

Ддоп = 0,15 × НПндфл, ӑҫта:

Ддоп – физически сӑпатсен тупӑ­шӗсенчен илекен налукран куҫарса памалли хушма нормативсемпе улӑштаракан укҫа-тенкӗ калӑпӑшӗ;

НПндфл – планпа пӑхнӑ ҫулта Чӑваш Республикин пӗрлештернӗ бюджетне физически сӑпатсен тупӑшӗсенчен илекен налукран Чӑваш Республикин "Чӑваш Республикинче бюджет правин хутшӑнӑвӗсене йӗркелесси ҫинчен" саккунӗ ҫумне 2-мӗш хушса ҫырнинче илсе кӑтартнӑ Муници­пал­лӑ районсен (хула округӗсен) тупӑш хӑвачӗн прогнозне йӗркелемелли методикӑпа килӗшӳллӗн кӗ­рекен укҫа-тенкӗн хаклавӗ.

Физически сӑпатсен тупӑшӗсенчен илекен налукран j-кирек хӑш муниципаллӑ районӑн (хула округӗн) бюджетне пырса кӗрекен укҫа-тенкӗн хушма нормативне ҫак формулӑпа шутласа палӑртаҫҫӗ:

Нормj = Драсчj / ПНДФЛj, ӑҫта:

Норм j – физически сӑпатсен тупӑшӗсенчен илекен налукран j-кирек хӑш муниципаллӑ районӑн (хула округӗн) бюджетне укҫа-тенкӗ куҫарса памалли хуш­ма норматив;

Драсчj – j-кирек хӑш муниципаллӑ района (хула округне) бюджет ти­вӗҫтерӗвне шайлаштарма паракан шутласа палӑртакан дотацисен физичес­ки сӑ­патсен тупӑ­шӗсенчен илекен налукран куҫарса памалли хушма нормативсемпе улӑштаракан калӑпӑшӗ;

ПНДФЛj – j-кирек хӑш муниципаллӑ районӑн (хула округӗн) терри­торийӗнчен физи­чес­ки сӑ­патсен тупӑ­шӗсенчен илекен налукран Чӑваш Республикин пӗрлештернӗ бюджетне кӗрекен укҫа-тенкӗ прогнозӗ, ӑна Му­ниципаллӑ районсен (хула округӗсен) тупӑш хӑвачӗн прогнозне йӗркелемелли ме­тодикӑпа килӗшӳллӗн Чӑваш Республикин "Чӑваш Республикинче бюджет правин хутшӑнӑвӗсене йӗркелесси ҫинчен" саккунӗ ҫумне 2-мӗш хушса ҫырни тӑрӑх шутласа палӑртнӑ.

5. Му­ниципаллӑ районӑн (хула округӗн) бюджет ти­вӗҫтерӗвне шайлаштарма паракан дотацисене физи­чес­ки сӑ­патсен тупӑ­шӗсенчен илекен налукран куҫарса памалли хушма нормативсемпе улӑштарнӑ чухне Чӑваш Республикин республика бюджетӗнчен j-кирек хӑш муниципаллӑ районӑн (хула округӗн) бюджет тивӗҫтерӗвне шайлаштарма паракан дотацисен виҫине ҫак фо­рмулӑпа шутласа палӑртаҫҫӗ:

Дj2 = ФФПj – Нормj × ПНДФЛj, ӑҫта:

Дj2 – Чӑваш Республикин республика бюдже­тӗнчен j-кирек хӑш му­ниципаллӑ районӑн (хула округӗн) бюджет тивӗҫтерӗвне шайлаштарма паракан дотаци виҫи.

*Чӑваш Республикин*

*"Чӑваш Республикинче бюджет
правин хутшӑнӑвӗсене йӗркелесси
ҫинчен" саккунӗ ҫумне*

*2-мӗш хушса ҫырни*

**Муниципаллӑ районсен (хула округӗсен)
тупӑш хӑвачӗн прогнозне йӗркелемелли**

**МЕТОДИКА**

1. Муниципаллӑ районсен (хула округӗсен) бюджет тивӗҫтерӗвне шайлаштарма паракан дотацисен калӑпӑшне палӑртма муниципаллӑ районсен бюд­жечӗсен тата хула округӗсен бюджечӗсен тупӑшӗсен пӗтӗмӗшле хӑватне (налукран кӗрекен тата налукран кӗмен тупӑшсен калӑпӑшне, пур­лӑхпа ҫыхӑннӑ тата пурлӑхпа ҫыхӑнман активсене сутнинчен илекен ту­пӑшсемсӗр пуҫне (малалла – налукран кӗрекен тата налукран кӗмен тупӑш­сем) ҫав бюджетсене Раҫҫей Федерацийӗн Бюджет кодексӗн 61, 611, 612, 615 тата 62 статйисемпе тата Чӑваш Республикин "Чӑваш Республикинче бюджет правин хутшӑнӑвӗсене йӗркелесси ҫинчен" саккунӗн 81 тата 82 стат­йисемпе килӗшӳллӗн куҫарса паракан тупӑшсене шута илсе хаклав ирт­тереҫҫӗ.

2. Муниципаллӑ районсен бюд­жечӗсен тата хула округӗсен бюджечӗсен тупӑш хӑватне хаклав ирттериччен малтан Раҫҫей Федерацийӗн мӗнпур шайри бюджет тытӑмне (контингентра) пырса кӗрекен налукран илекен тата налукран илмен кашни тупӑш тӗсне пӗтӗмӗшле Чӑваш Республики тӑрӑх ҫак йӗркепе тишкерӳ тӑваҫҫӗ:

иртсе пыракан тата черетлӗ финанс ҫулӗсенче пырса кӗме пултаракан тупӑшсен калӑ­пӑшне палӑртаҫҫӗ.

Иртсе пыракан финанс ҫулӗнче пырса кӗме пултаракан тупӑшсен калӑпӑшне ҫак формулӑпа шутласа палӑртаҫҫӗ:

ДО = Дф + До, ӑҫта:

ДО – иртсе пыракан финанс ҫулӗнче пырса кӗме пултаракан тупӑш­сен калӑпӑшӗ;

Дф – иртсе пыракан ҫулӑн иртнӗ тапхӑрӗнче чӑн пырса кӗнӗ укҫа-тенкӗ калӑпӑшӗ;

До – иртсе пыракан ҫулӑн юлнӑ тапхӑрӗнче пырса кӗме пултаракан тупӑшсен калӑпӑшӗ.

Чӑваш Республикин черетлӗ финанс ҫулӗнчи тупӑш хӑватне ҫак формулӑпа шутласа палӑртаҫҫӗ:

ДП = ДО × КД, ӑҫта:

ДП – Чӑваш Республикин черетлӗ финанс ҫулӗнчи тупӑш хӑвачӗ;

ДО – иртсе пыракан финанс ҫулӗнче пырса кӗме пултаракан тупӑш­сен калӑ­пӑшӗ;

КД – коэффициент-дефлятор.

Коэффициент-дефлятора инфляцин прогнозлакан хӑвӑртлӑхӗсене, планпа пӑхнӑ ҫулти регионӑн пӗтӗмӗшле продукчӗн ӳсӗмне, налук хуракан пурлӑха йӗркелекен ытти кӑтартусене пӑхса шутласа палӑртаҫҫӗ;

юлашки пилӗк ҫулта илнӗ тупӑшсен калӑпӑшӗсене тӗпчесе тишкереҫҫӗ тата вӗсен Чӑваш Республикинчи ҫулталӑкри вӑтам калӑпӑшне (налук­семпе тӳ­левсем ҫинчен калакан саккунсене тата бюджет саккунӗсене кӗрте­кен улшӑ­нусене тӳрлетӳсем кӗртессине шута илсе) ҫак формулӑпа шутласа палӑртаҫҫӗ:

ДС = (Д1 + Д2 + Д3 + Д4 + Д5) / 5, ӑҫта:

ДС – пырса кӗрекен тупӑшсен ҫулталӑкри вӑтам калӑпӑшӗ;

Д1, Д2, Д3, Д4, Д5 – ҫулсем тӑрӑх пырса кӗрекен тупӑшсен калӑ­пӑ­шӗсем;

черетлӗ финанс ҫулӗнчи тупӑш хӑвачӗпе юлашки пилӗк ҫул хуш­шин­че илнӗ тупӑшсен ҫулталӑкри вӑтам калӑпӑшне шайлаштарса налук вӑйӑ­мӗн коэффициентне ҫак формулӑпа шутласа палӑртаҫҫӗ:

Кну = ДП / ДС, ӑҫта:

Кну – налук вӑйӑмӗн коэффициенчӗ;

ДП – Чӑваш Республикин черетлӗ финанс ҫулӗнчи тупӑш хӑвачӗ;

ДС – пырса кӗнӗ тупӑшсен ҫулталӑкри вӑтам калӑпӑшӗ.

3. Черетлӗ финанс ҫулӗнчи тупӑш хӑвачӗн калӑпӑшне хаклас ӗҫе каш­ни муниципаллӑ района (хула округне) уйрӑммӑн илсе налукран кӗнӗ тата налукран кӗмен тупӑшсен кашни тӗсӗ тӑрӑх ҫак йӗркепе пурнӑҫ­лаҫҫӗ:

муниципаллӑ районти (хула округӗнчи) тупӑш хӑватне юлашки пи­лӗк ҫул хушшинче илнӗ тупӑшсен йышне кура хак параҫҫӗ;

муниципаллӑ районти (хула округӗнчи) черетлӗ финанс ҫулӗнчи контингент тытӑмӗнчи тупӑш хӑватне налук вӑйӑмӗн коэффициентне юлашки пилӗк ҫул хушшинче илнӗ тупӑшсен ҫулталӑкри вӑтам калӑпӑшӗ ҫине хутласа ҫак формулӑпа шутласа палӑртаҫҫӗ:

ДПм = ДСм × Кну, ӑҫта:

ДПм – муниципаллӑ районӑн (хула округӗн) черетлӗ финанс ҫулӗнчи контингент тытӑмӗнчи тупӑш хӑвачӗ;

ДСм – муниципаллӑ районӑн (хула округӗн) юлашки пилӗк ҫул хуш­шинче илнӗ тупӑшсен ҫулталӑкри вӑтам калӑпӑшӗ (пӗтӗмӗшле Чӑваш Республикинчи ҫавнашкал кӑтарту пек палӑртаҫҫӗ);

Кну – налук вӑйӑмӗн коэффициенчӗ;

муниципаллӑ районсен тата хула округӗсен муниципаллӑ районта (ху­ла округӗнче) контингент тытӑмӗнче пуҫтаракан налукран кӗрекен тата налукран кӗмен тупӑшсенчен йӗркеленекен черетлӗ финанс ҫулӗнчи пӗрлештернӗ бюд­жечӗсен тупӑш хӑвачӗн калӑпӑшӗсене (налукран кӗнӗ тата налукран кӗмен ту­пӑшсен суммисене) вырӑнти бюджетсене куҫарса памал­ли ҫирӗплетнӗ нормативсем тӑрӑх ҫак формулӑпа шутласа палӑртаҫҫӗ:

ДПб = ДПм × Н / 100, ӑҫта:

ДПб – муниципаллӑ районсен тата хула округӗсен черетлӗ финанс ҫулӗнчи пӗрлештернӗ бюджечӗсен тупӑш хӑвачӗ;

ДПм – муниципаллӑ районти (хула округӗнчи) черетлӗ финанс ҫулӗн­чи контингент тытӑмӗнчи тупӑш хӑвачӗ;

Н – вырӑнти бюджетсене укҫа-тенкӗ куҫарса памалли норматив (про­центпа) (муниципаллӑ районсем тӑрӑх шутланӑ чухне муниципаллӑ районсен бюджечӗсене тата поселенисен бюджечӗсене налукран кӗрекен тата налукран кӗмен пӗрешкел тупӑшсенчен куҫарса памалли нормативсене пӗр­пӗрин ҫумне хушаҫҫӗ).

Муниципаллӑ районӑн (хула округӗн) черетлӗ финанс ҫулӗнчи пӗрлештернӗ бюджечӗн тупӑш хӑвачӗн пӗтӗмӗшле калӑпӑшне палӑртма налук­ран кӗрекен тата налукран кӗмен кашни тупӑш тӗсӗ тӑрӑх пулса тухнӑ кӑтартусене пӗр-пӗрин ҫумне хушаҫҫӗ.

Муниципаллӑ районӑн (хула округӗн) черетлӗ финанс ҫулӗнчи пӗрлештернӗ бюджечӗн тупӑш хӑвачӗн пӗтӗмӗшле калӑпӑшне ҫак формулӑпа шутласа палӑртаҫҫӗ:

Добщ = ДПб1 + ДПб2 + ДПб3 тата ыт. те, ӑҫта:

Добщ – муниципаллӑ пӗтӗм районсен пӗрлештернӗ бюджечӗсен тата хулан пӗтӗм округӗсен пӗрлештернӗ бюджечӗсен черетлӗ финанс ҫулӗнчи тупӑш хӑвачӗн пӗтӗмӗшле калӑпӑшӗ;

ДПб1, ДПб2, ДПб3 тата ыт. те – черетлӗ финанс ҫулӗнчи пӗрлеш­тернӗ бюджетсен муниципаллӑ районсем тата хула округӗсен бюджечӗсем тӑрӑх уйрӑм­мӑн илсе палӑртакан тупӑш хӑвачӗсем.".

**2 статья**

1. Ҫапла палӑртас:

1) Чӑваш Республикин Финанс министерстви Чӑваш Республикин пат­шалӑх учрежденийӗсем 1,0 млн. тенкӗрен ытларах калӑпӑшпа тӑвакан контрактсем (договорсем) тӗлӗшпе Чӑваш Республикин Финанс министерстви палӑртнӑ йӗрке тӑрӑх казначейство асӑрхавне пурнӑҫлать;

2) 2018 ҫултаЧӑваш Республикин Финанс министерстви Чӑваш Республикин патшалӑх учрежденийӗсем тӑвакан контрактсем (договорсем) тӗлӗшпе казначейство асӑрхавне пурнӑҫлас ӗҫе асӑннӑ контрактсенче юридически сӑпат валли Чӑваш Республикин Финанс министерствинче пайӑр счет уҫасси ҫинчен калакан условисем пӑхса хӑварнӑ чухне те туса пыраҫҫӗ.

2. Ҫак статьян 1-мӗш пайӗн 1-мӗш пункчӗн положенийӗсем ҫыхӑну енӗпе пулӑшу ӗҫӗсем парас, ӑсталӑха ӳстерекен курссенче вӗренес, наука, методика, наукӑпа практика тата ытти конференцисемпе семинарсене хут­шӑнас, пичет кӑларӑмӗсемпе электронлӑ кӑларӑмсене ҫырӑнса илес тата вӗсене туянас, Пӗтӗм Раҫҫейри шкул ачисен олимпиадине ирттерес тӗллев­семпе тӑвакан патшалӑх контракчӗсене (договорсене); транспорт хатӗрӗ­сен хуҫисен гражданла яваплӑхне обязательнӑй йӗркепе страхласси ҫинчен тунӑ договорсене; Чӑваш Республикин патшалӑх облигацийӗсене вырнаҫтарассипе тата вӗ­сене ҫав­рӑнӑша кӗртессипе ҫыхӑннӑ договорсене (патшалӑх контракчӗсене); Чӑваш Республикин Сывлӑха сыхлас ӗҫ министерстви федерацин ӗҫ тӑвакан власть органӗсене пӑхӑнса тӑра­кан медицина организацийӗсемпе хаклӑ тӑракан (пысӑк технологиллӗ) медицина пулӑшӑвӗ пама тӑвакан договорсене; почта тӑкакӗсене тивӗҫтерме, авиа- тата чугун ҫул билечӗсене туянма, хулари тата хула ҫумӗнчи транспортпа ҫӳреме би­лет­сем туянма тата санаторипе курортсенче сипленме тата ачасен хула тула­шӗнчи сывлӑха ҫирӗплетмелли лагерьсене кайма путевкӑсем туянма тӑвакан договорсене;сӗрмелли-ҫунтармалли материалсем, почта маркисем тата кон­вертсем туянма тӑвакан договорсене пырса тивмеҫҫӗ.

**3 статья**

Чӑваш Республикин "Чӑваш Республикинче бюджет правин хутшӑ­нӑвӗсене йӗркелесси ҫинчен" 2001 ҫулхи утӑ уйӑхӗн 23-мӗшӗнчи 36 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2001, 43 №; 2003, 54 №; 2005, 64 №; 2006, 68, 71, 72 №-сем; 2007, 74 №; 2008, 76 №; 2009, 80, 82 №-сем; 2010, 85, 87 №-сем; 2011, 89, 91 №-сем; 2012, 92 (I том), 93, 95 №-сем; Чӑваш Республикин Саккунӗсен пуххи, 2012, 11, 12 №-сем; 2013, 6, 7, 10 №-сем; 2014, 5, 11, 12 №-сем; 2015, 6, 10, 12 №-сем; 2016, 6, 10 №-сем; 2017, 2, 9 №-сем; "Республика" хаҫат, 2017, раштав уйӑхӗн
6-мӗшӗ; 2018, ака уйӑхӗн 4-мӗшӗ, авӑн уйӑхӗн 26-мӗшӗ) 41 статйи вӑйра тӑрассине 2019 ҫулхи кӑрлач уйӑхӗн 1-мӗшӗччен чарса лартас.

**4 статья**

1. Ҫак Саккун, ҫак статьяпа урӑх вӑхӑтра вӑя кӗртме палӑртнӑ поло­женисемсӗр пуҫне, ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

2. Ҫак Саккунӑн 1-мӗш статйин 1-мӗш, 2-мӗш, 4-мӗш, 5-мӗш тата 7-мӗш пункчӗсем 2019 ҫулхи кӑрлач уйӑхӗн 1-мӗшӗнчен пуҫласа вӑя кӗреҫҫӗ.

3. Чӑваш Республикин "Чӑваш Республикинче бюджет правин хутшӑ­нӑвӗсене йӗркелесси ҫинчен" 2001 ҫулхи утӑ уйӑхӗн 23-мӗшӗнчи 36 №-лӗ сак­кунӗн (ҫак Саккунпа улшӑнусем кӗртнӗ) 13 статйин, 172 статйин 3-мӗш пунк­чӗн пӗрремӗш абзацӗн тата 173 статйин 4-мӗш пункчӗн улттӑ­мӗш абзацӗн тата Чӑваш Республикин "Чӑваш Республикинче бюджет правин хутшӑ­нӑвӗсене йӗркелесси ҫинчен" 2001 ҫулхи утӑ уйӑхӗн 23-мӗшӗнчи 36 №-лӗ сак­кунӗн (ҫак Саккунпа улшӑнусем кӗртнӗ) 1-мӗш тата 2-мӗш хушса ҫырнисен положенийӗсемпе Чӑваш Республикин республика бюджетне йӗркеленӗ тата пурнӑҫланӑ чухне Чӑваш Республикин 2019 ҫулхи тата планпа пӑхнӑ 2020 тата 2021 ҫулсенчи тапхӑрти республика бюджетӗнчен пуҫласа усӑ курма тытӑнаҫҫӗ.

|  |  |
| --- | --- |
| Чӑваш РеспубликинПуҫлӑхӗ | М. Игнатьев |

Шупашкар хули